සිරකරුවන්ට ඡන්ද පහසුකම ඉල්ලීම ඇමැති විජයදාස ඇතුළු පිරිසකට නොතීසි
ඉදිරි මැතිවරණවල දී රක්ෂිත බන්ධනාගාර ගත කර සිටින සිරකරුවන්ට ඡන්දය ප්රකාශ කිරීමට පහසුකම් සලසමින් මාර්ගෝපදේශ නිකුත් කරන ලෙස ගොනු කර ඇති පෙත්සම සම්බන්ධයෙන් අධිකරණය හමුවේ කරුණු දක්වන ලෙස දැනුම් දෙමින් මැතිවරණ කොමිසම අධිකරණ අමාත්ය විජයදාස රාජපක්ෂ ඇතුළු පිරිසක් වෙත නොතීසි යැවීමට ශ්රේෂ්ඨාධිකරණය ඊයේ 26 දා නියෝග කළේය සිරකරුවන්ගේ අයිතිවාසිකම් වෙනුවෙන් සුදේශ් නන්දිමාල් ද සිල්වා මහතා විසින් ගොනු කර තිබූ පෙත්සමක් කැඳ වූ අවස්ථාවේ ශ්රේෂ්ඨාධිකරණය විසින් පෙත්සම්කාර පාර්ශ්වය වෙනුවෙන් පෙනී සිටි නීතිඥවරයා වෙත මෙම නියෝගය නිකුත් කරනු ලැබීය ඒ අනුව පෙත්සමේ වගඋත්තරකරුවන් ලෙස නම් කර සිටින මැතිවරණ කොමිසමේ සභාපතිවරයා ඇතුළු සාමාජිකයින් අධිකරණ ඇමැති විජයදාස රාජපක්ෂ බන්ධනාගාර කොමසාරිස් ජෙනරාල් ඇතුළු පිරිසක් වෙත අගෝස්තු මස 08 වැනිදා අධිකරණය හමුවේ කරුණු දක්වන ලෙස දන්වා නොතීසි යැවීමට පියවර ගන්නා ලෙස ශ්රේෂ්ඨාධිකරණය නියෝග කළේය පෙත්සම්කරු සිය පෙත්සම මගින් පවසනුයේ එක්සත් ජාතීන්ගේ මානව ප්රඥප්තියේ පැහැදිලිව සියලු සිරකරුවන් මනුෂ්යයන් ලෙස සලකන බවත් ඔවුන්ට හිමිවිය යුතු වරප්රසාද ලබා දිය යුතු බවත් දක්වා ඇති බවය යම් පුද්ගලයකු අධිකරණයෙන් වරදකරුවකු කරන තුරු ඔහු නිර්දෝෂි පුද්ගලයකු වශයෙන් සලකන බව ද ඒ අනුව ඔහුට ආණ්ඩුක්රම ව්යවස්ථාවේ සඳහන් සියලු මූලික අයිතිවාසිකම්වලට හිමිකම් ලැබෙන බව ද පෙත්සමේ සඳහන් කර ඇත එමෙන්ම ආණ්ඩුක්රම ව්යවස්ථාවේ 89 වැනි ව්යවස්ථාව අනුව ඡන්දය භාවිතයට සුදුසු හා නුසුදුසු සිරකරුවන් වර්ගීකරණය කරමින් සිරකරුවන්ට ද ඡන්දය ප්රකාශ කිරීමේ වරප්රසාදය ලබා දී ඇති බව ද පවසයි නමුත් මේ වනතුරු මැතිවරණයකදී සිරකරුවන්ට ඡන්දය ප්රකාශ කිරීම සඳහා යාන්ත්රණයක් ස්ථාපිත කර නොමැති බව පෙත්සම මගින් පෙත්සම්කරු සඳහන් කරයි එබැවින් සුදුසුකම් ලත් සිරකරුවන්ට ඡන්දය ප්රකාශ කිරීමට මැතිවරණ කොමිෂන් සභාව විසින් මාර්ගෝපදේශ මාලාවක් සකස් කිරීමට නියෝග කරමින් මැතිවරණ කොමිසමට රිට් ආඥාවක් නිකුත් කරන ලෙස පෙත්සම්කරු සිය පෙත්සමෙන් ඉල්ලා සිටියි ඒජේඒ අබේනායක